# data[].attributes.headline
21 лютага, панядзелак Дзень адкрыццяў

# data[].attributes.subject
21 лютага, панядзелак Дзень адкрыццяў

# data[].attributes.body
Дзень роднай мовы

Уваход у школу – верш (або проста прывітанне) на беларускай мове

Анансаванне мерапрыемстваў *стэндавая інфармацыя

Арт-праект «Васількі-валошкі»

Акцыя «Не саромся, беларус, размаўляць па-свойму»

*на працягу тыдня

Інфармацыйная гадзіна

«Дзень роднай мовы»

*буклет

Выстава «Любі і шануй родную мову»

*фотасправаздача

# data[].attributes.attachment_link.title
цiкава ведаць

# data[].attributes.body
21 лютага ў нашай школе адбылося адкрыццё тыдня беларускай мовы і літаратуры. Каб зацікавіць вучняў і выклікаць жаданне прыняць удзел у тыдні, выхавацель  групы падоўжанага дня Бароўская С.В. у файе другога паверха арганізавала  выставу “Любі і шануй родную мову”, “Цікава ведаць”.

У групе для выхаванцаў прапанавала выставу дзіцячых кніг беларускіх пісьменнікаў, часопісаў “Вясёлка”, вырабаў беларускай культуры, дзіцячай вытворчасці.

Выхавацель ГПД                                                         Бароўская С.В.

# data[].attributes.headline
22 лютага, аўторак Жывая крыніца

# data[].attributes.subject
22 лютага, аўторак Жывая крыніца

# data[].attributes.body
Конкурс сiнквейнаў «Мая мова»

*выстава

Акцыя «Далучы сваю далонь»

*калаж

Конкурс чытачоў «Жывая крыніца»

Гульня «Чароўны квадрат»

(4 класы)

Выстава-эксперымент

«Кнiга-сюрпрыз»

*фотасправаздача

# data[].attributes.headline
ПАДАРОЖЖА „У МАЮ БЕЛАРУСКУЮ МОВУ"

# data[].attributes.subject
ПАДАРОЖЖА „У МАЮ БЕЛАРУСКУЮ МОВУ"

# data[].attributes.body
Вучні пачатковай школы працягваюць сваё падарожжа па краіне роднай мовы.

На працягу дня дзеці ўзбагачалі слоўнікавы запас, пашыралі свае веды аб беларускіх нацыянальных традыцыях, пісьменніках, стараліся размаўляць на беларускаў мове, знаёміліся з самым старажытным горадам Беларусі – Полацкам. Сівакова А. І. і Глушнёва Т. М. падрыхтавалі для дзяцей інфармацыйныя гадзіны “Славутыя землякі зямлі беларускай” і “Цікава ведаць”. Вучні 2-х класаў даведаліся пра самы незвычайны помнік у краіне - у гонар чыста беларускай літары “ў” , якая адрознівае наш алфавіт ад азбук іншых славянскіх моў. У беларускай пісьменнасці “ў” стала ўжывацца з 1890 года. На перапынках адгадвалі крыжаванкі і сканворды. Знаходзілі назвы беларускіх гарадоў і назвы птушак.

Шмат цікавага і займальнага яшчэ наперадзі. Поспехаў вам, маленькія знаўцы!

Класны кіраўнік 2Б класа Глушнёва Т. М

# data[].attributes.headline
“Родная мова, матчына мова"

# data[].attributes.subject
“Родная мова, матчына мова"

# data[].attributes.body
“Родная мова, матчына мова " — так шаноўна і ласкава называем мы сваю мову. Гэтымі днямі ў нашай школе ладзіцца тыдзень беларускай мовы і літаратуры. І вось сёння 24 лютага ў групе падоўжанага дня (выхавацель Бароўская С.В.) адбыўся інтэрактыўны турнір ”Знаўца беларускай мовы”.

# data[].attributes.headline
Насычана праходзіць тыдзень беларускай мовы і літаратуры ў пачатковай школе

# data[].attributes.subject
Насычана праходзіць тыдзень беларускай мовы і літаратуры ў пачатковай школе

# data[].attributes.body
Бібліятэка парадавала юных чытачоў вясёлай выставай-эксперыментам «Кнiга-сюрпрыз» (Кульша Н.А.). Кнігі абгарнулі ў непразрыстую паперу з выкладаннем кароткага зместу ў інтрыгуючай форме. Паспрабуй пасля такога адмовіцца ад жадання пачытаць!

Выстава мае вялікі поспех, і вучні, прыцягнутыя нестандартнасцю акцыі, з задавальненнем разбіраюць кнігі.

Першакласнікам было прапанавана паспрабаваць сябе ў выдавецкай дзейнасці: стварыць уласныя “Чытанкі-забаўлянкі» (самаробныя маленькія кніжкі). Вучні 1 “А” (настаўнік Моніч А.У.) з поспехам справіліся з пастаўленай задачай! А 3 “Б” клас (Шпіга Т.П.) прадставіў зборнік малюнкаў да беларускіх казак.

Настаўнік-дэфектолаг Хахлунова А.Г.

# data[].attributes.headline
Свой погляд на белар

# data[].attributes.body
Свой погляд на беларускую мову прапанавалі вучні 3 “А”, 3 “Б” і 3 “Г” класаў у творчым заданні “Незвычайныя словы”. Кагосьці прыцягнула слова “пацеркі”, а хтось знайшоў словы, для якіх няма адпаведнікаў у рускай мове!

Зацікавілі дзяцей і заданні па стварэнню калажаў «Ода роднай мове». Такая актыўная форма працы дала магчымасць праявіць ініцыятыву, акрэсліць уласнае бачанне падзеі, дапамагла захапіць не самымі простымі справамі, спрыяла імкненню больш даведацца пра асаблівасці беларускай мовы.

Настаўнік-дэфектолаг Хахлунова А.Г.

# data[].attributes.headline
Наша мова гэта і наш

# data[].attributes.body
Наша мова гэта і наша культура. Многае са старажытнай культуры ўспрымаецца намі як таямнічае і незразумелае. Нешта забылася, сэнс некаторых рэчаў ужо невядомы. Аднак яны захаваліся ў нашым жыцці: у абрадах, звычаях, сімвалах, матывах.

Вучні 2 “В” класа пазнаёміліся з хатнімі рэчамі, якімі людзі карысталіся раней. Са здзіўленнем разглядалі вугальны прас, качалку і врубель, прасніцу і калаўрот, збан і гарлач. Некаторыя рэчы яны бачылі ў музеі альбо ў бабулі ў вёсцы. Невялічкае падарожжа ў прошлае атрымалася вельмі цікавым і пазнавальным.

Важная для нашчадкаў аповесць пра нацыянальныя традыцыі і жыццё нашага народа зашыфравана ва ўзорах тканых і вышываных вырабаў. Вучні чацвёртых класаў паспрабавалі прачытаць верш, запісаны шрыфтом "Берагіня", які ўяўляе сабой стылізацыю кірылічнага і лацінскага алфавіту пад узоры беларускага арнаменту. Гэта было нечакана, сваеасабліва і вельмі цікава!

Тыдзень роднай мовы працягваецца!

Настаўнік-дэфектолаг Хахлунова А.Г.

# data[].attributes.headline
23 лютага, серада Моўны скарб

# data[].attributes.subject
23 лютага, серада Моўны скарб

# data[].attributes.body
Алiмпiяда па беларускай мове для вучняў 2-4 класаў

«Ода роднай мове»

*калаж

«Чытанка-забаўлянка» *самаробныя кніжкі

Пазнавальная гульня «З рогу ўсяго многа» (3 класы)

Падарожжа ў мінулае «Дабрабыт продкаў» (2 «В» клас)

*фотасправаздача

Онлайн-гульні (па матэрыялах праекта «Чароўны куфэрак» (charovny.blogspot.com)

# data[].attributes.headline
24 лютага вучняў 2-х

# data[].attributes.body
24 лютага вучняў 2-х класаў чакала вельмі цікавае і адказнае заданне. Хлопчыкі і дзяўчынкі прынялі актыўны ўдзел у складанні тлумачальна – перакладнога слоўніка “Далучайся да роднай мовы”. Кожны клас атрымаў узор зместу.

Каб ведаць мову і свабодна карыстацца ёю, трэба найперш добра разумець сэнс слоў і правільна іх ужываць. Вучні 2-х класаў складалі з пераблытаных літар слоўнікавыя словы, перакладалі іх на рускую мову і складалі сказы з гэтымі словамі. У гульнявой форме ў вучняў узбагачаўся слоўнікавы запас, развіваўся пазнавальны інтарэс і творчае мысленне.

Класны кіраўнік 2Б класа Т. М. Глушнёва

# data[].attributes.headline
ЗРАБІЦЬ ДЗЕНЬ СВЯТЛЕЙШЫМ

# data[].attributes.subject
ЗРАБІЦЬ ДЗЕНЬ СВЯТЛЕЙШЫМ

# data[].attributes.body
Цікава і творча праходзіў тыдзень беларускай мовы і літаратуры ў нашай групе падоўжанага дня. На працягу гэтага тыдня дзеці паказалі не толькі свае веды, але праявілі кемлівасць. Вялікая ўвага на занятках надавалася ўзбагачэнню слоўнікавага запасу вучняў.

25 лютага выхавацель групы падоўжанага дня Бароўская С.В. арганізавала для сваіх выхаванцаў гульню па станцыям “Знаўца беларускага адзення”. На кожнай станцыі каманды “Беларусачка” і “Беларус” чакалі цікавыя заданні. З захапленнем удзельнікі гульні выконвалі іх. А на пры канцы занятку дзеці апрануліся ў беларускае адзенне: хто ў спаднічку, хто ў кашулю, хто ў камізэльку, а хтосьці прымерыў какошнік. Шмат станоўчых эмоцый атрымалі дзеці ад сённяшней гульні!

Выхавацель ГПД Бароўская С.В.

# data[].attributes.headline
24 лютага, чацвер Творчая майстэрня

# data[].attributes.subject
24 лютага, чацвер Творчая майстэрня

# data[].attributes.body
Легапраекты (да года гістарычнай памяці)

*фотасправаздача

«На што падобна літара ў»

* малюнкі

Слоўнік «Далучайся да роднай мовы» (2 класы)

*калаж

«Самае незвычайнае слова»  *буклеты

«Скарбонка мудрасці»

*калаж

Перапынак па-беларуску

Інтэрактыўны турнір «Знаўца беларускай мовы»

Гульнявая паграма «Мультыманiя»

# data[].attributes.headline
Трохі гумару ў стужк

# data[].attributes.body
Трохі гумару ў стужку навін з тыдня беларускай мовы і літаратуры ў пачатковай школе…

Вы калі-небудзь гулялі ў пераапрананне, прымяраючы мноства розных нарадаў? Калі адказ «так», то вам напэўна будзе цікава даведацца, як вучні 1 «В» класа з дапамогай фотакампазіцыі паспрабавалі «апрануць» касцюмы, каб лепш ўжыцца з вобразам дзетак-беларусаў.

Атрымалася нестандартна і пазітыўна!

# data[].attributes.headline
Выхаванцаў групы пад

# data[].attributes.body
Выхаванцаў групы падоўжанага дня (выхавацель Слайкоўская Т.І.) сёння захапіла “Мультыманія”. Пасля прагляду мультыплікацыйных фільмаў па матывах беларускіх казак вучням былі прапанаваны разнастайныя заданні, з якімі яны справіліся на выдатна!

# data[].attributes.headline
25 лютага, пятніца Беларускія пасядзелкі

# data[].attributes.subject
25 лютага, пятніца Беларускія пасядзелкі

# data[].attributes.body
Пазнавальная гульня «Пагуляем у роднае слова» (2 класы)

*фотасправаздача

Конкурс пісем «Запаветы»

(4 класы)

Фотазона «Дзеткі-беларусы»

*фотасправаздача

Гульня па станцыям «Знаўца беларускага адзення»

*фотасправаздача

Клубная гадзіна «Беларускія цацкі»

Канцэртная праграма «Добры дзень у хату»

# data[].attributes.headline
Алімпіяда па беларускай мове для малодшых школьнікаў

# data[].attributes.subject
Алімпіяда па беларускай мове для малодшых школьнікаў

# data[].attributes.body
23 лютага на прадметным тыдні па беларускай мове адбылася алімпіяда для вучняў 2-4 класаў. Дваццаць шэсць знаўцаў роднай мовы выконвалі заданні павышанага ўзроўня. Пераможцы алімпіяды атрымалі дыпломы.
2 клас
1 месца – Клундук Аляксандр ( 2 “А” клас)
2 месца – Стасюкевіч Наталля ( 2 “А” клас)
2 месца – Дземідзюк Герман ( 2 “Б” клас)
3 месца – Стахоўская Ульяна ( 2 “Г” клас)

3 клас
1 месца – Малашка Макар ( 3 “А” клас)
2 месца – Грышкоў Кірыл ( 3 “Б” клас)
3 месца – Васільеў Мікіта ( 3 “Г” клас)

4 клас
1 месца – Пяткевіч Сафія ( 4 “А” клас)
2 месца – Круглік Варвара ( 4 “А” клас)
3 месца – Крапіўка Карына ( 4 “Б” клас)

# data[].attributes.headline
Спадзяюся, што тыдзе

# data[].attributes.body
Спадзяюся, што тыдзень, які мы прысвяцілі нашай роднай беларускай мове, нікога не пакінуў раўнадушным. Кожны настаўнік стараўся данесці да ўсіх вучняў тое асноўнае, што павінна жыць у сэрцы кожнага беларуса – любоў да роднай мовы, да сваёй зямлі, бацькоў. Трэба ганарыцца сваёй мовай, ведаць і шанаваць яе!